I mai 2015 lanserte britiske BBC sitt sakte-TV-konsept på kanalen BBC Four, og programmene som er førerromsfilmer fikk tittelen . I som ble sendt 5. mai 2015 følger vi en kanalbåt langs Kennet og Avon-kanalen i Wiltshire fra det øverste slusekammeret ved Bath til Dundas-akvedukten, mens vi i som ble sendt 24. desember 2015 følger en reinsdyrslede langs en gammel postrute i området mellom Karasjok og Ravnastua fjellstue. 29. august 2016 viste kanalen som følger en buss på rute 830, kjent som «The Northern Dalesman», fra Richmond i øst, gjennom Swaledale i Yorkshire Dales nasjonalpark, til Ingleton i vest. Filmene var på to timer og hadde faktaopplysninger plassert rundt i terrenget som utvidet virkelighet.